da da da en da es en en da da en da en da en da en da da da en da da en da en en en en en en en en en en da en en nb
01-01-10 - Vikingerne på køretur
- årets første og sikkert koldeste tur
Den 2 januar 2010 var flere puchklubmedlemmer så fyldte af abstinenser for at mærke den virile motor under sig, som aldrig før.
For mit eget og Peder Jensens vedkommende, så var det VZ50'erne, der rykkede.
Vi drog til Lemming, for at deltage i ”Nytårskuren” som afholdtes i Lemming hos Michael Mehlsen, og sikke da for en dejlig tur. Mere end 30 entusiaster mødte op i 7 graders frost, klar flot vejr, og næsten ingen vind.
Knallerterne blev pakket ud, og vi gjorde klar til at køre den ca. 40 km rigtigt flotte tur i det midtjyske.
Inden vi drog af sted var vi blevet velforplejet med kaffe, kage og en lille indre hjertevarmer. Turen var, som det hør og bør sig, tilrettelagt med tilpas mange stop, for lige at banke næverne og sludre lidt med hinanden. Derefter fortsatte vi rimeligt opdaterede til målet, hjemme hos Michael Mehlsen.
Arkivfoto af Hans Lodberg, 2009
Vel hjemme igen var det Michaels kone der tog kegler
Hun serverede den dejligste varme suppe i Michaels værksted, og som de rigtige Vikinger vi var, tog det også pynten af et par kolde pilsnere og en masse kaffe.
Det var en helt igennem dejlig tur
Det var dejligt at opleve samværet, drøfte tingene med hinanden og høre lidt om, hvem der havde hvad af ting og sager liggende til evt. køb/salg eller bytte.
Tak til alle deltagere for endnu en hyggelig dag.
Det undrer mig dog stadigvæk meget, at 'idioten' ikke havde taget en fullface på i det kolde vejr?